রামপুরহাটে ১৬ হাজার কেজি বিস্ফোরক ভর্তি ট্রাক আটক, গ্রেফতার ৩

রামপুরহাট: রামপুরহাট (Rampurhat) থেকে বিস্ফোরক ভর্তি ট্রাক আটক করল পুলিশ। সোমবার রাতে ট্রাক আটক করে তল্লাশি চালায় পুলিশ। তার থেকে উদ্ধার হয়েছে ৩২০ ব্যাগ অ্যামোনিয়াম নাইট্রেট (Ammonium Nitrate)। মোট ১৬ হাজার কেজি মোনিয়াম নাইট্রেট উদ্ধার হয়েছে। ট্রাক সহ তিনজনকে গ্রেফতার করেছে পুলিশ। বীরভূমের রামপুরহাটে (Rampurhat in Birbhum) মুনসুবা মোড় জাতীয় সড়কের উপর পুলিশ নাকা চেকিং করার সময় আটক করে বিস্ফোরক ভর্তি ট্রাক। বিপুল পরিমাণ বিস্ফোরক কোথায় থেকে কোথায় যাচ্ছিল? কোথাও বড় কোনও নাষকতার ছক কষে ছিল কি না তদন্ত করে দেখছে রামপুরহাট থানার পুলিশ।

আরও পড়ুন: তৃণমূল নেত্রীর শ্লীলতাহানি, গাড়ি ভাঙচুর, অভিযুক্ত দলেরই উপপ্রধান

পুলিশ সূত্রে খবর, সোমবার রাতে রামপুরহাটে মুনসুবা মোড় জাতীয় সড়কের উপর পুলিশ নাকা চেকিং চলছিল। রাত ১০টা নাগাদ রামপুরহাট থেকে তারাপীঠ যাওয়ার রাস্তায় মুনসুবা মোড় এলাকায় একটি ট্রাককে আটকানো হয়। ওই ট্রাকটি থামিয়ে শুরু হয় তল্লাশি অভিযান। ভিতর থেকে উদ্ধার হয় ৩২০ বস্তা অ্যামোনিয়াম নাইট্রেট। এক একটি বস্তার ওজন ৫০ কেজি। মোট ১৬ হাজার কেজি বিস্ফোরক ট্রাক থেকে উদ্ধার হয়েছে বলে খবর। ওই পরিমাণ বিস্ফোরকে গোটা তারাপীঠ এলাকা ক্ষতিগ্রস্ত হত বলে প্রাথমিক অনুমান পুলিশের। জানা গিয়েছে ওই বিস্ফোরক বোঝাই ট্রাক তেলেঙ্গনার সাঙ্গারেড্ডি জেলা থেকে ঝাড়খণ্ডের দেওঘরের সিরশিয়া যাচ্ছিল। গাড়ির চালক ও খালাসিকে জিজ্ঞাসাবাদ শুরু করেছে পুলিশ। ঘটনায় গাড়ির চালক খালাসি সহ আরও একজনকে গ্রেফতার করেছে পুলিশ।

অন্য খবর দেখুন